— Прамы анлайн-дыялог паміж беларускімі школьнікамі і іх расійскімі аднагодкамі дазволіў дзецям лепш даведацца адно пра аднаго, вызначыць агульныя праблемы, якія было цікава абмеркаваць у час дыскусіі, — расказвае настаўніца рускай мовы і літаратуры Святлана Казанцава. — Тэма “Поспех у жыцці: чым яго вымераць?” актуальная для старшакласнікаў абедзвюх навучальных устаноў, бо большасць з іх хутка стане перад выбарам свайго жыццёвага шляху. Наколькі паспяховым будзе гэты шлях, вырашаць яны самі, але зрабіць свае першыя крокі па шляху да поспеху нашы выпускнікі гатовы ўжо зараз.